אלכס וולש

**אלכסנדרה "אלכס" וולש** (באנגלית: **Alexandra "Alex" Walsh**; נולדה ב-31 ביולי 2001) היא שחיינית אמריקאית, סגנית אלופה אולימפית (טוקיו 2020), אלופת עולם (בודפשט 2022) ופעמיים סגנית אלופת עולם (פוקואוקה 2023 וסינגפור 2025) במשחה ל-200 מטר מעורב אישי. שיאנית ארצות הברית במשחה ל-200 יארד מעורב אישי.

## ביוגרפיה
וולש נולדה וגדלה בנשוויל, טנסי. אחותה, גרטשן אלופת עולם ושיאנית העולם. היא לומדת באוניברסיטת וירג'יניה.

### 2019
ב שנערכו בלימה, פרו בשנת 2019 היא זכתה ב-3 מדליות זהב, במשחה ל-200 מטר גב בתוצאה של 2:08.30 דקות, במשחה ל-200 מטר מעורב אישי בתוצאה של 2:11.24 דקות ובמשחה שליחות 4x200 מטר חופשי.

### 2021
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכתה וולש במדליית זהב במשחה ל-200 מטר מעורב אישי בתוצאה של 2:09.30 דקות, לפני קייט דאגלס (2:09.32 דקות) ומדיסין קוקס (2:09.34 דקות).
#### סגנית אלופה אולימפית
במשחקים עצמם היא זכתה במדליית כסף במשחה ל-200 מטר מעורב אישי בתוצאה של 2:08.65 דקות, אחרי יוי אוהאשי מיפן (2:08.52 דקות) ולפני קייט דאגלס (2:09.04 דקות).

### 2022
באליפות המכללות שנערכה באטלנטה, ג'ורג'יה במרץ 2022 היא זכתה ב-3 מדליות זהב אישיות, במשחה ל-200 יארד פרפר בתוצאה של 1:50.79 דקות, במשחה ל-200 יארד מעורב אישי בשיא ארצות הברית חדש של 1:50.08 דקות, שיפור לשיא בן 4 השנים של אלה איסטין (1:50.67 דקות) ובמשחה ל-400 יארד מעורב אישי בתוצאה של 3:57.25 דקות.
#### אלופת עולם
באליפות העולם שנערכה בבודפשט, הונגריה ביוני 2022 היא זכתה ב-3 מדליות זהב, במשחה ל-200 מטר מעורב אישי בשיא אישי חדש של 2:07.13 דקות, לפני קיילי מקיואן מאוסטרליה (2:08.57 דקות) וליה הייז מארצות הברית (2:08.91 דקות) ובמשחי שליחות 4x200 מטר חופשי ו-4x100 מטר מעורב לאחר ששחתה בהם בשלב המוקדמות.

באליפות העולם בבריכת 25 מטר שנערכה במלבורן, אוסטרליה בדצמבר אותה שנה היא זכתה ב-6 מדליות, 3 זהב, 2 כסף ו-1 ארד. מדליות זהב ב-3 משחי שליחים לאחר ששחתה בשלב המוקדמות, במשחה שליחות 4x50 מטר חופשי, במשחה שליחות 4x100 מטר מעורב וובמשחה שליחים משולב 4x50 מטר מעורב. מדליות כסף במשחה ל-200 מטר מעורב אישי בשיא אישי חדש של 2:03.37 דקות, אחרי קייט דאגלס (2:02.12 דקות) ולפני קיילי מקיואן (2:03.57 דקות) ובמשחה שליחות 4x50 מטר מעורב אלחר ששחתה בשלב המוקדמות. מדליית ארד במשחה שליחות 4x200 מטר בשיא לאומי חדש של 7:34.70 דקות, אחרי אוסטרליה שקבעה שיא עולם חדש של 7:30.87 דקות וקנדה (7:34.47 דקות), כשחיינית ראשונה היא קבעה שיא אישי חדש של 1:53.90 דקות.

### 2023
באליפות העולם שנערכה בפוקואוקה, יפן ביולי 2023 זכתה במדליית כסף במשחה ל-200 מטר מעורב אישי בתוצאה של	2:07.97 דקות, אחרי קייט דאגלס (2:07.17 דקות) ולפני יו ייטינג מהרפובליקה העממית של סין (2:08.74 דקות). נוסף לכך, היא סיימה במקום רביעי במשחה ל-400 מטר מעורב אישי בשיא אישי חדש של 4:34.46 דקות.

### 2024
באולימפיאדת פריז היא סיימה שלישית במשחה ל-200 מטר מעורב אישי (2:07.06 דקות) אך פסלה בסיבוב מגב לחזה. בשלב חצי הגמר היא קבעה תוצאה של 2:07.45 דקות ועלתה ראשונה למשחה הגמר.

באליפות העולם בבריכת 25 מטר שנערכה בבודפשט, בדצמבר אותה שנה היא זכתה ב-6 מדליות, 2 זהב, 2 כסף ו-2 ארד. מדליות זהב במשחה שליחות 4x200 מטר חופשי ביחד עם פייג' מאדן, קייטי גריימס וקלייר ויינסטין בשיא עולם חדש של 7:30.13 דקות, לפני הונגריה (7:33.39 דקות) ואוסטרליה (7:33.60 דקות), כשחיינית ראשונה היא קבעה תוצאה של 1:53.25 דקות ובמשחה שליחות 4x100 מטר מעורב לאחר ששחתה בשלב המוקדמות. מדליות כסף במשחה ל-200 מטר מעורב אישי בתוצאה של 2:02.65 דקות, אחרי קייט דאגלס שקבעה שיא עולם חדש של 2:01.63 דקות ולפני אבי ווד מהממלכה המאוחדת (2:02.75 דקות) ובמשחה שליחים 4x100 מטר מעורב משולב לאחר ששחתה בשלב המוקדמות. מדליות ארד במשחה ל-200 מטר חזה בתוצאה של 2:16.83 דקות, אחר קייט דאגלס שקבעה שיא עולם חדש של 2:12.50 דקות ויבגניה צ'יקונובה מרוסיה (2:15.14 דקות) ובמשחה שליחים 4x50 מטר מעורב משולב לאחר ששחתה בשלב המוקדמות.

### 2025
באליפות העולם שנערכה בסינגפור ביולי 2025 זכתה במדליית כסף במשחה ל-200 מטר מעורב אישי בתוצאה של 2:08.58 דקות, אחרי סאמר מקינטוש (2:06.69 דקות) ולפני מרי-סופי הארווי (2:09.15 דקות), שתיהן מקנדה.

## שיאים אישיים
### בריכה אולימפית
* 200 מטר חופשי: 1:57.82 דקות (2022)
* 200 מטר גב: 2:08.30 דקות (2019)
* 50 מטר חזה: 30.54 שניות (2025)
* 100 מטר חזה: 1:06.50 דקות (2025)
* 200 מטר חזה: 2:22.38 דקות (2024)
* 100 מטר פרפר: 57.59 שניות (2024)
* 200 מטר מעורב אישי:  2:07.13 דקות (2022)
* 400 מטר מעורב אישי: 4:34.46 דקות (2023)

### בריכת 25 מטר
* 200 מטר חופשי: 1:53.25 דקות (2024)
* 100 מטר גב: 56.60 שניות (2022)
* 200 מטר חזה: 2:16.83 דקות (2024)
* 100 מטר מעורב אישי: 58.76 שניות (2017)
* 200 מטר מעורב אישי: 2:02.65 דקות (2024)

### בריכת 25 יארד
* 200 יארד מעורב אישי: 1:50.07 דקות (2023), שיא ארצות הברית בעבר

## ראו גם

## קישורים חיצוניים

קטגוריה:אמריקאים ילידי טנסי
קטגוריה:נאשוויל: אישים
קטגוריה:שחייניות מעורב אישי
קטגוריה:אלופות עולם בשחייה
קטגוריה:זוכות מדליית כסף אולימפית אמריקאיות באולימפיאדת טוקיו (2020): שחייה
קטגוריה:שחייניות אמריקאיות באולימפיאדת פריז (2024)
קטגוריה:אמריקאיות שנולדו ב-2001
קטגוריה:אמריקאים שנולדו ב-2001